CELEX: C2006/281/28
Language: lt
Date: 2006-11-18 00:00:00
Title: Byla C-337/06 2006 m. rugpjūčio 7 d. Oberlandesgericht Düsseldorf (Vokietija) pateiktas prašymas priimti prejudicinį sprendimą byloje Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarlandischer Rundfunk, Südwestrundfunk, Westdeutscher Rundfunk, Zweites Deutsches Fernsehen prieš GEWA — Gesellschaft fur Gebäudereinigung und Wartung mbH

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/18
            
         2006 m. rugpjūčio 7 d.Oberlandesgericht Düsseldorf (Vokietija) pateiktas prašymas priimti prejudicinį sprendimą byloje Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarlandischer Rundfunk, Südwestrundfunk, Westdeutscher Rundfunk, Zweites Deutsches Fernsehen prieš GEWA — Gesellschaft fur Gebäudereinigung und Wartung mbH
   
   (Byla C-337/06)
   (2006/C 281/28)
   Proceso kalba: vokiečių
   Prašymą priimti prejudicinį sprendimą pateikęs teismas
   Oberlandesgericht Düsseldorf
   Šalys pagrindinėje byloje
   Ieškovės: Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarlandischer Rundfunk, Südwestrundfunk, Westdeutscher Rundfunk, Zweites Deutsches Fernsehen
   Atsakovė: GEWA — Gesellschaft fur Gebäudereinigung und Wartung mbH
   Prejudiciniai klausimai
   
               1.
            
            
               Ar Direktyvos 2004/18/EB 1 straipsnio 9 dalies 2 pastraipos c punkto pirmojoje alternatyvoje nurodytas „finansavimo iš valstybės lėšų“ dispozicijos požymis turi būti aiškinamas taip, kad dėl konstitucinės valstybės pareigos užtikrinti nepriklausomą įstaigų finansavimą ir veikimą numatytas netiesioginis įstaigų finansavimas iš radijo ir televizijos prietaisus turinčių asmenų mokamų valstybės nustatytų rinkliavų yra finansavimas šios dispozicijos požymio prasme?
            
         
               2.
            
            
               Jeigu į pirmąjį klausimą būtų atsakyta teigiamai: ar 2004/18/EB 1 straipsnio 9 dalies 2 pastraipos c punkto pirmąją alternatyvą reikia aiškinti taip, kad „finansavimo iš valstybės lėšų“ dispozicijos požymis reikalauja tiesioginės valstybės įtakos valstybės finansuojamai įstaigai sudarant sutartis?
            
         
               3.
            
            
               Jeigu į antrąjį klausimą būtų atsakyta neigiamai: ar 2004/18/EB 1 straipsnio 9 dalies 2 pastraipos c punktą atsižvelgiant į 16 straipsnio b punktą reikia aiškinti taip, kad į direktyvos taikymo sritį nepatenka tik 16 straipsnio b punkte nurodytos paslaugos, o kitos, pagalbinės ir su programų medžiaga nesusijusios paslaugos, patenka į direktyvos taikymo sritį (argumentum e contrario)?